เรื่องร้องเรียน: ร้านอาหาร "ฟองเบียร์"เปิด/เล่นดนตรีเสียงดังมาก เคยโทรแจ้งให้ร้านลดเสียง เขาบอกไม่สามารถควบคุมนักดนตรีได้ อยากให้ลดเสียงเท่ากับตอนที่เล่นดนตรีหลังเที่ยงคืนก็ยังดี ยังได้ยินเสียงอยู่ แต่พอรับได้ ทุกวันนี้ดังมาก ปิดห้องเปิดแอร์ก็ยังได้ยิน รบกวนมากเพราะมีลูกอ่อน และผู้สูงวัยอยู่ในบ้าน
การดำเนินการของเจ้าหน้าที่: กรุงเทพมหานคร โดยสำนักงานเขตลาดกระบัง ได้ตรวจสอบเรื่องร้องเรียนดังกล่าวแล้ว ได้แนะนำให้เจ้าของร้านดังกล่าว จัดหามาตรการป้องกันเสียงดัง ไม่ให้รบกวนผู้พักอาศัยบริเวณใกล้เคียง ขณะตรวจสอบพบว่า เจ้าของร้านได้ถอดลำโพงออก 2 จุด และติดตั้งผนังเพื่อกั้นเสียงดัง ทั้งนี้ เจ้าหน้าที่จะได้ติดตามตรวจสอบเป็นระยะเพื่อแก้ปัญหาให้กับประชาชน
ความเห็นของผู้แจ้ง: ขอบคุณที่ช่วยแก้ปัญหาค่ะ
พื้นที่: แขวงทับยาว เขตลาดกระบัง กรุงเทพมหานคร